**CONTRACT**

**de echilibrare**

\_\_\_.\_\_\_.2021 mun. Chişinău

**Întreprinderea de Stat “Moldelectrica”**, codul EIC 10X1001C--00002V, cu sediul în mun. Chişinău, str. V. Alecsandri, 78, reprezentată de Director General dl Ghennadi Dimov, ce activează în baza Statutului, în calitate de Operator al sistemului de transport al Republicii Moldova, denumită în continuare **“OST”** pe de o parte,

şi

“\_\_\_\_\_\_\_\_\_\_\_\_\_\_\_\_\_\_\_\_\_” \_\_\_\_\_, codul EIC \_\_\_\_\_\_\_\_\_\_\_\_\_\_\_\_\_\_\_\_\_, cu sediul în \_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_, \_\_\_, reprezentată de dl(dna) \_\_\_\_\_\_\_\_\_\_\_\_\_\_\_, ce activează în baza Statutului, în calitate de Parte Responsabilă pentru Echilibrarea, denumită în continuare **“PRE”**, pe de altă parte,

denumite în continuare **“Părţi”**;

având în vedere:

1. Cererea nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_ pentru înregistrarea în calitate de Partea Responsabilă pentru Echilibrare pe Piaţa Angro de Energie Electrică din Republica Moldova,
2. Prevederile Legii cu privire la energia electrică și alte acte normative care asigură funcționarea Pieței Energiei Electrice,

au semnat prezentul Contract de asumare a responsabilităţii pentru echilibrare pe piaţa de energie electrică, denumit în continuare **“Contract”**.

1. **Obiectul Contractului**
	1. Obiectul contractului îl reprezintă prestarea serviciilor de echilibrare de către OST și plata pentru dezechilibrele provocate de PRE.
	2. Prin prezentul Contract OST se obligă să presteze serviciul de echilibrare PRE și să compenseze PRE pentru obligațiile de plată ce rezultă din dezechilibrele pozitive ale PRE, iar PRE se obligă să achite OST plata pentru compensarea dezechilibrelor negative provocate de către acesta în sistemul electroenergetic național, determinate conform cerințelor Regulilor pieței energiei electrice, aprobate prin Hotărârea ANRE nr. 283/2020 din 07.08.2020.
	3. PRE își asumă responsabilitatea financiară față de OST pentru toate dezechilibrele fizice care apar ca urmare a diferențelor între producția măsurată, achizițiile programate și importurile de energie electrică, pe de o parte, și consumul măsurat, vânzările programate și exporturile de energie electrică, pe de altă parte, pentru ansamblul punctelor de racordare pentru care participantul la piața de energie electrică și-a asumat responsabilitatea pentru echilibrare și totalitatea tranzacțiilor, la nivel de interval de dispecerizare.
	4. Prezentul contract stabileşte drepturile și obligaţiile Părţilor, termenii şi condiţiile pe care PRE și OST trebuie să le respecte pentru realizarea obligaţiilor privind asumarea responsabilității pentru echilibrare.
	5. PRE poate participa la piaţa angro de energie electrică și transmite notificările fizice (notificarea producerii, consumului, importului, exportului şi schimburilor de energie electrică cu alte PRE) numai după intrarea în vigoare a prezentului Contract și în condițiile valabilității acestuia.
2. **Definiţii Abrevieri, termeni şi noţiuni**
	1. Abrevierile utilizate în cadrul prezentului Contract au următoarele semnificații:

*ANRE* – Agenția Națională pentru Reglementare în Energetică;

*RPEE* – Regulile Pieței Energiei Electrice, aprobate prin Hotărârea ANRE nr. 283/2020 din 07.08.2020;

*PE* – Piața Angro de Energie Electrică;

*PEE* – Piața energiei electricede echilibrare sau alt mecanism de echilibrare aplicat de OST în conformitate cu RPEE;

*GF* – Garanție Financiară;

*NF* – Notificarea Fizică;

* 1. Termenii utilizaţi în prezentul Contract sunt definiţi în cadrul legislativ și normativ în vigoare, precum și următorii termeni și definiții:

*Norme* – Legi şi Regulamente, norme tehnice şi economice, Codul rețelelor electrice, instrucţiuni şi reguli, standarde ale Republicii Moldova.

*Cerințe PRE* – Cerințele privind înregistrarea în calitate de PRE, care cuprind conținutul și formatul formularului care trebuie să fie completat de participantul la piața de energie electrică, precum și modul de transmitere, verificare, acceptare sau respingere a solicitării de înregistrare ca PRE elaborate de OST și avizate de către ANRE.

*Procedura GF* – Procedura care stabilește modul de determinare a necesarului și a tipurilor de garanții financiare solicitate de OST, realizarea și verificarea depunerii garanțiilor financiare și suplimentării acestora, precum și utilizarea disponibilului rămas din garanția financiară depusă de participanți la PE.

*Registrul pentru evidența PRE –* Registrul electronic, întocmit și actualizat în mod continuu de către OST, ce conține datele aferente PRE.

*Luna de livrare* – Luna în care are loc livrarea efectivă / consumul energiei de echilibrare

*Ziua de livrare* – Ziua în care are loc livrarea efectivă / consumul energiei de echilibrare

*Notă de informare lunară PRE* – Notă de informare întocmită lunar de OST și publicată pe pagina electronică în conformitate cu Capitolul II al TITLULUI XIII din RPEE, în care sunt prezentate informații generale privind funcționarea pieței de echilibrare și decontarea dezechilibrelor.

*Notă de decontare lunară PRE* – Notă de decontare întocmită de OST pentru fiecare PRE în parte, în care sunt prezentate toate obligațiile de plată, respectiv drepturile finаle de încasare ce trebuie să fie plătite, respectiv încasate prin intermediul conturilor bancare deschise de fiecare PRE și de OST.

1. **Obligaţiile, responsabilităţile și drepturile PRE**
	1. Responsabilitatea de echilibrare
		1. PRE are responsabilitatea financiară față de OST, pentru menținerea echilibrului între valorile contractate și realizate pentru fiecare interval de dispecerizare al fiecărei zile de livrare, pentru toţi participanții la piață înregistrați ca PRE, pentru care acesta şi-a asumat responsabilitatea echilibrării.
		2. PRE îşi asumă responsabilitatea echilibrării față de OST pentru toate punctele de măsurare aferente punctelor de racordare pentru care participantul la piața de energie electrică și-a asumat responsabilitatea.
		3. PRE își asumă responsabilitatea financiară față de OST pentru toate dezechilibrele fizice care apar din cauza lipsei egalității între producția netă măsurată în punctele de măsurare aferente locurilor de producere, achiziția contractată notificată, importul contractat notificat, pe de o parte și consumul măsurat în punctele de măsurare aferente locurilor de consum aflate în responsabilitatea sa, vânzările contractate notificate și exportul contractat notificat de energie electrică, pe de altă parte, determinate conform cerințelor Regulilor pieței energiei electrice, aprobate prin Hotărârea ANRE nr. 283/2020 din 07.08.2020.
		4. PRE îşi asumă răspunderea de a lua măsurile necesare, pe toată perioada până la încetarea valabilităţii prezentului Contract, pentru a asigura transmiterea NF în conformitate cu tranzacţiile încheiate.
	2. Solvabilitate şi garanţii
		1. Pe perioada de valabilitate a Contractului, PRE va constitui o garanție financiară în favoarea OST, conform prevederilor *Procedurii GF* pentru a duce la îndeplinire şi/sau a susţine obligaţiile sale, aşa cum au fost precizate în prezentul Contract.
	3. Transmiterea notificărilor fizice
		1. Pe perioada de valabilitate a prezentului Contract, PRE va transmite către OST notificări fizice aferente tuturor participanților la piață din componența sa ca PRE, pentru toate schimburile de energie electrică cu alte PRE şi pentru toată producţia şi/sau consumul pentru care PRE şi-a asumat responsabilitatea echilibrării, import / export, în conformitate cu prevederile RPEE, Normelor în vigoare și procedurile elaborate de OST.
	4. Măsurarea
		1. PRE își asumă responsabilitatea echilibrării pentru toți participanții la piață din componența sa în baza valorilor dezechilibrelor măsurate și calculate în conformitate cu RPEE și procedurile elaborate de OST.
	5. Obligațiile de plată ale Părţii Responsabile pentru Echilibrarea
		1. PRE are obligaţia de a achita integral şi la termen facturile emise de OST în conformitate cu prevederile Capitolului 6 al prezentului Contract pentru:
	6. valoarea obligațiilor de plată pentru dezechilibrele negative produse în luna de livrare, determinate pentru luna respectivă conform *Notei de decontare lunare a PRE*, emise de OST;
	7. costurile suplimentare provenite din echilibrarea sistemului, distribuite către PRE în luna de livrare, conform *Notei de decontare lunare PRE* stabilite în baza prevederilor RPEE.
	8. Drepturile de încasare ale Părţii Responsabile pentru Echilibrarea
		1. PRE are dreptul de a încasa integral şi la termen facturile emise către OST în conformitate cu prevederile Capitolului 6 al prezentului Contract pentru:

valoarea drepturilor de încasare pentru dezechilibrele pozitive produse în luna de livrare, determinate pentru luna respectivă conform *Notei de decontare lunare a PRE*, emise de OST;

veniturile suplimentare provenite din echilibrarea sistemului, repartizate către PRE în luna de livrare conform prevederilor RPEE.

1. **Obligaţiile OST**
	1. Înregistrarea
		1. OST este obligat să înregistreze PRE în Registrul pentru evidența PRE conform prevederilor RPEE și procedurii *Cerințe PRE*.
	2. Tratarea dezechilibrului PRE
		1. OST compensează pe piaţa de echilibrare dezechilibrele sistemului pentru fiecare interval de dispecerizare, în conformitate cu prevederile RPEE și Normelor în vigoare.
		2. Orice dezechilibru al PRE înregistrat pe perioada unui interval de dispecerizare va face obiectul decontării în conformitate cu prevederile RPEE şi al prezentului Contract.
	3. Programare, calcule cantitative pentru decontare și schimb de informații
		1. OST verifică şi validează NF primite de la PRE și pune la dispoziție valorile aprobate către PRE în conformitate cu prevederile RPEE și Normelor în vigoare.
		2. OST transmite PRE valorile măsurate însumate ale producției și consumului pentru fiecare interval de dispecerizare al lunii de livrare, schimburile de energie electrică cu alte PRE, import și export.
	4. Plata facturilor
		1. OST are obligaţia de a achita integral şi la termen facturile emise de PRE în conformitate cu prevederile Capitolului 6 al prezentului Contract pentru:

valoarea drepturilor de încasare ale PRE pentru dezechilibrele pozitive produse în luna de livrare, determinate pentru luna respectivă conform *Notei de decontare lunare a PRE*, emise de OST;

veniturile suplimentare provenite din echilibrarea sistemului, repartizate către PRE în luna de livrare conform prevederilor RPEE.

1. **Drepturile OST**
	1. Programare:
		1. În situațiile în care OST constată că valorile NF ale PRE nu sunt consistente urmare procesului de validare, OST are dreptul de a corecta aceste valori conform prevederilor RPEE, Codului **rețelelor electrice și** procedurilor elaborate de OST .
		2. NF primite de la PRE, care nu sunt valide datorită inconsistenţelor formale sau care nu au corespuns verificării, vor fi respinse, iar OST va solicita PRE corectarea acestora. Dacă PRE nu transmite NF valide până la termenul limită prevăzut de RPEE, OST are dreptul să stabilească pentru PRE Notificările Fizice lipsă cu valorile minime și/sau nule conform prevederilor RPEE.
	2. Încasarea facturilor:
		1. OST are dreptul de a încasa integral şi la termen facturile emise către PRE în conformitate cu prevederile Capitolului 6 al prezentului Contract pentru:

valoarea obligațiilor de plată ale PRE pentru dezechilibrele negative produse în luna de livrare, determinate pentru luna respectivă conform *Notei de decontare lunare a PRE*, emise de OST;

costurile suplimentare provenite din echilibrarea sistemului, distribuite către PRE în luna de livrare, conform *Notei de decontare lunare PRE* stabilite în baza prevederilor RPEE.

1. **Facturare şi plăţi**
	1. Termene şi condiţii de plată
		1. (1) Începând cu a treia zi lucrătoare care urmează zilei publicării de către OST pe platforma informatică dedicată și/sau în compartimentul dedicat al paginii electronice al OST a *Notei de informare lunare PRE* și începând cu prima zi lucrătoare care urmează zilei transmiterii de către OST în adresa PRE a *Notei de decontare lunare PRE*,OST și PRE emit facturile astfel:

OST va factura către PRE:

cantitatea de energie electrică și valoarea obligațiilor de plată ale PRE pentru dezechilibrele negative produse în luna de livrare, determinate pentru luna respectivă conform *Notei de decontare lunare a PRE*, emise de OST;

cantitatea de energie electrică și valoarea obligațiilor de plată ale PRE pentru costurile suplimentare provenite din echilibrarea sistemului, distribuite către PRE în luna de livrare, conform *Notei de decontare lunare PRE* stabilite în baza prevederilor RPEE.

PRE va factura către OST:

cantitatea de energie electrică și valoarea drepturilor de încasare pentru dezechilibrele pozitive produse în luna de livrare, determinate pentru luna respectivă conform *Notei de decontare lunare a PRE*, emise de OST;

cantitatea de energie electrică și valoarea drepturilor de încasare ale PRE pentru veniturile suplimentare provenite din echilibrarea sistemului, distribuite către PRE în luna de livrare, conform *Notei de decontare lunare PRE* stabilite în baza prevederilor RPEE.

(2) Facturile aferente obligației de plată ale PRE / OST se emit și se transmit prin mijloace electronice (e-mail) prin fișier în format pdf, sau utilizând e-factura. Adresa de e-mail este cea precizată în cadrul Anexei nr.2 la prezentul contract. Data e-mailului este considerată data recepționării facturii. Originalul facturii se transmite PRE / OST în termen de două zile lucrătoare de la data primirii, prin poștă sau curier.

(3) Facturile se vor achita în termen de (7) șapte zile bancare de la data înregistrării lor la cumpărător. Plățile se vor considera efectuate la data la care valorile corespunzătoare au fost debitate din contul bancar al OST/PRE.

(4) În sensul alin. (1) prețul pentru un kWh de energie electrică se stabilește raportând valoarea obligațiilor de plată/valoarea drepturilor de încasare la cantitatea de energie electrică determinată ca dezechilibru PRE la nivel lunar.

* + 1. În cazul în care o sumă facturată de una din părţi este contestată integral sau parţial de cealaltă parte, partea debitoare va efectua plata integral în condiţiile p.6.1.1. și va înainta, în termen de 5 zile lucrătoare de la data postării pe platforma informatică dedicată și/sau în compartimentul dedicat al paginii electronice al OST a *Notei de informare lunare PRE*, o notă explicativă părţii creditoare, cuprinzând obiecţiile sale. Partea creditoare analizează contestaţia primită şi, în termen de 5 zile lucrătoare de la primirea ei, transmite părţii debitoare punctul său de vedere privind contestaţia.
		2. În cazul constatării de către un PRE, ulterior termenului prevăzut la p. 6.1.2., a unei erori în procesul de decontare, determinată de greșeli de însumare a datelor, întreruperi în funcționarea sistemelor informatice ale operatorilor implicați, erori de măsurare a schimburilor între rețele sau a notificării unor schimburi de energie electrică neconforme cu tranzacțiile încheiate anterior orei de închidere a PEE, acesta poate solicita corectarea decontării în termenul de prescripţie stabilit de Codul civil al Republicii Moldova. În acest sens PRE va solicita în scris corectarea, prezentând argumentele și dovezile necesare.
		3. OST va notifica PRE și va executa garanţia constituită de PRE în conformitate cu p.6.3 din prezentul Contract atunci când PRE nu își îndeplinește obligaţiile de plată în perioada de timp stabilită conform p.6.1.1. OST va transmite o notificare de reconstituire a garanţiei conform *Procedurii GF*.
		4. În cazul neachitării în termen a facturilor prevăzute la p.6.1.1., PRE / OST plătește o penalitate în mărime de 0,05% din suma neachitată în termen, începând cu ziua următoare datei limită la care plățile ar fi trebuit efectuate, și sfârșind cu ziua precedentă celei în care sumele restante au fost efectiv achitate.
		5. Plata facturilor prevăzute conform p.6.1.1., va fi efectuată prin transfer bancar. Plățile se consideră efectuate la data la care valorile corespunzătoare au fost debitate sau creditate din contul bancar al OST/PRE.
	1. Legea aplicabilă – litigii
		1. Prezentul Contract este supus şi interpretat potrivit legislației Republicii Moldova.
		2. PRE verifică orice *Nota de informare lunară PRE* / *Nota de decontare lunară PRE* primită de la OST, precum şi facturile primite conform p.6.1.1. În cazul unui litigiu, partea care contestă va transmite în termen de 5 zile lucrătoare celeilalte părţi o notă scrisă privind facturile de plată. Un litigiu nu exonerează părţile de la obligaţiile de plată la data scadentă, decât dacă părţile sunt de acord altfel, în fiecare caz în parte.
		3. Litigiile care decurg din interpretarea şi/sau executarea prezentului Contract, care nu pot fi soluționate pe cale amiabilă, vor fi supuse spre examinare de ANRE și instanţa de judecată competentă a Republicii Moldova.
		4. Dacă după intrarea în vigoare a RPEE, o prevedere a prezentului Contract sau a Anexelor la prezentul Contract intră în conflict cu o prevedere a RPEE sau a Codului **rețelelor electrice**, va prevala prevederea aplicabilă a RPEE sau a Codului **rețelelor electrice.**
		5. Oricând există o neînţelegere privind NF transmise către OST şi NF primite de către OST, părţile sunt de acord că NF primite de OST vor prevala.
	2. Garanţiile de plată
		1. În concordanţă cu p. 3.2 al prezentului Contract, OST își rezervă dreptul de a solicita o garanţie financiară de la PRE, în valoare corelatǎ cu dimensiunea estimată a PRE și în conformitate cu prevederile *Procedurii GF*.
		2. OST poate refuza intrarea în vigoare a prezentului Contract şi/sau poate întârzia, suspenda şi/sau rezilia prezentul Contract în cazul în care PRE nu a pus la dispoziţie sau nu a suplinit la cererea rezonabilă al OST garanţia financiară.
1. **Prevederi generale**
	1. Documentele Contractului
		1. Anexele nr. 1 și 2 fac parte integrantă din prezentul Contract.
	2. Procedurile menţionate în prezentul Contract sunt procedurie ale Î.S. Moldelectrica, inclusiv cele elaborate conform prevederilor RPEE și a Codului rețelelor electrice.
	3. Comunicări şi notificări
		1. Persoanele de contact autorizate pentru derularea prezentului Contract sunt menţionate în Anexa nr.2.
		2. Părţile trebuie să se asigure că persoanele de contact enumerate în Anexa nr. 2 pot fi contactate telefonic sau în alt mod, aşa cum a fost specificat în anexă.
		3. Fiecare parte trebuie să o notifice pe cealaltă în format scris pentru orice schimbare care a apărut în informaţiile de contact specificate în Anexa nr.2, cu cel puţin şapte (7) zile calendaristice înainte ca schimbarea să intre în vigoare.
		4. PRE înţelege şi acceptă că orice înştiinţare verbală, inclusiv telecomunicaţia, poate fi înregistrată de către OST. OST va lua măsurile corespunzătoare pentru a păstra înregistrările şi pentru a permite accesul la înregistrări numai persoanelor pentru care accesul este justificat.
	4. Durata Contractului
		1. Prezentul Contract intră în vigoare după semnarea de către părți cu îndeplinirea condiţiilor preliminare din *Cerințele PRE* și din momentul înregistrării în Registrul pentru evidența PRE și este valabil până la \_\_\_\_\_\_\_\_\_\_\_\_\_\_\_.
		2. Prezentul Contract va putea fi prelungit, în aceleași condiții, cu acordul părților semnatare.
	5. Revizuirea Contractului
		1. Contractul încheiat de părţi se poate modifica sau completa, inclusiv pentru includerea prevederilor legislative ulterioare încheierii Contractului, doar prin avizarea de către ANRE a unui nou contract cadru de echilibrare. În acest sens, toate propunerile de modificare sau completarea a prezentului contract sunt transmise și ANRE pentru informare.
		2. Părţile sunt de acord să revizuiască prezentul Contract la cererea scrisă a PRE sau OST dacă:

siguranţa în funcţionare a sistemului electroenergetic din Republica Moldova este afectată în mod nefavorabil de îndeplinirea continuă a prezentului Contract;

apar circumstanţe noi sau o nouă prevedere legală, care afectează direct sau indirect, capacitatea părţilor de a pune în aplicare prezentul Contract.

* 1. Rezoluțiunea și suspendarea Contractului
		1. Dacă părţile nu acceptă modificarea prezentului Contract după 12 (douăsprezece) zile lucrătoare de la data la care oricare dintre părţi a trimis către cealaltă parte o cerere scrisă conform p.7.5.2., oricare dintre părţi poate declara rezoluțiunea prezentului Contract, motiv pentru care obligaţiile de plată în curs devin efective imediat sau la o dată precizată de OST sau de PRE în declarația de rezoluțiune.
		2. Orice culpă a uneia dintre părţi referitoare la oricare obligaţie rezultată din, sau prevăzută în prezentul Contract, va îndreptăţi cealaltă parte, fără a-i fi prejudiciat niciunul din drepturile sale, fie să declare rezoluțiunea prezentului Contract cu 12 (douăsprezece) zile lucrătoare după data notificării părții contractuale fie să o supună părții contractuale pentru a remedia comportamentul culpabil, în 12 (douăsprezece) zile lucrătoare de la termenul de notificare.
		3. Prezentul Contract încetează în cazul revocării sau retragerii PRE de la data la care revocarea sau retragerea devine efectivă.
		4. În toate cazurile încetării valabilităţii prezentului Contract, toate schimburile de energie electrică din NF pentru ziua de livrare, transmisă în conformitate cu prevederile p.3.3., dar pentru care ziua de livrare relevantă are loc după data terminării efective, vor fi anulate automat. Obligaţiile PRE referitoare la decontarea dezechilibrelor se încheie numai după onorarea tuturor obligaţiilor de plată conform decontării finale.
		5. OST suspendă înregistrarea unei PRE în oricare din următoarele cazuri:
	2. dacă PRE este găsită în mod repetat vinovată de nerespectarea prezentului Contract, regulilor aplicabile sau decontare;
	3. dacă PRE nu mai îndeplinește condițiile privind garanțiile financiare.
		1. OST poate, fără a prejudicia vreunul din drepturile sale, să revoce înregistrarea PRE, pentru cauzele stabilite în RPEE.
		2. OST are dreptul să revoce o PRE numai după o notificare prealabilă a participantului la piață, cu 12 zile lucrătoare înainte de a decide revocare acesteia (termenul de revocare). Notificarea este transmisă atât PRE cât și tuturor participanților la piața de energie electrică pentru care PRE și-a asumat responsabilitatea echilibrării.
		3. În situația în care motivele revocării persistă, după termenul indicat la p.7.6.7., OST va proceda la revocare prin notificarea PRE, ANRE, OSD în rețelele cărora PRE avea puncte de măsurare, participanții la piață înregistrați ca PRE cu privire la această revocare.
		4. În situația în care motivele revocării au fost eliminate până la termenul de revocare, OST publică imediat pe pagina sa electronică o informare privind menținerea ca PRE a participantului la piață.
		5. Dacă motivele revocării nu au fost eliminate până la termenul de revocare notificat, în ziua următoare OST revocă PRE.
		6. PRE revocată va informa imediat PRE înregistrată pentru care acesta şi-a asumat responsabilitatea echilibrării, despre încetarea prezentului Contract, pentru a le permite acestor terţe părţi să-şi asume responsabilitatea echilibrării față de OST.
	4. Justificarea datorită unui impediment (Forţă majoră)
		1. Neexecutarea obligaţiei de o parte contractuală în întregime sau în parte, este justificată dacă ea se datorează unui impediment în afara controlului debitorului şi dacă părţii nu i se putea cere în mod rezonabil să evite sau să depăşeacă impedimentul ori consecinţele acestuia.
		2. În cazul în care impedimentul justificator este doar temporar, justificarea produce efecte pe durata existenţei impedimentului. Totuşi, dacă întîrzierea capătă trăsăturile neexecutării esenţiale, creditorul poate să recurgă la mijloacele juridice de apărare întemeiate pe o asemenea neexecutare.
		3. Partea contractuală care se află sub acţiunea impedimentului, are obligaţia de a înştiinţa partea opusă despre impedimente şi efectele lui asupra capacităţii de a executa, într-un termen rezonabil după ce a cunoscut sau trebuia să cunoască aceste circumstanţe, însă în orice caz în cel mult 3 zile calendaristice.
		4. Cu toate acestea, impedimentul nu eliberează partea contractuală de aşi îndeplini obligaţiunile contractuale în acea parte, în care aceasta este posibil în circumstanţele menţionate.
		5. În cazul în care impedimentul va continua să acţioneze mai mult de 90 de zile calendaristice consecutive, fiecare parte este în drept să declare rezoluțiunea prezentului contract.
	5. Confidenţialitate
		1. Părţile vor considera confidenţiale prevederile prezentului Contract, la fel ca şi orice document şi/sau orice informaţie schimbată de părţi în contextul prezentului Contract. Fac excepţie de la aceste prevederi:

informaţiile solicitate de autorităţile competente, în conformitate cu reglementările în vigoare;

informaţiile privind identitatea şi participanții la piață din componența PRE precum şi situaţia acesteia ca Parte Responsabilă pentru Echilibrarea, publicate de OST pe pagina sa electronică;

informaţiile care au fost făcute publice până la încheierea Contractului.

* + 1. OST i se permite în mod expres, şi PRE consimte în mod expres, să comunice în totalitate sau o parte a oricărei prevederi confidenţiale, document şi/sau informaţie către alţi operatori de sistem în conformitate cu reglementările în vigoare şi regulile internaţionale, atunci când acest lucru este solicitat pentru a asigura securitatea, siguranţa în funcţionare a sistemului energetic al Republicii Moldova sau a altor sisteme energetice din ţările vecine.
	1. Daune
		1. Niciuna dintre părţi nu este responsabilă pentru pierderi sau defecte provocate celeilalte părţi cu excepţia cazurilor în care a acţionat cu premeditare sau cu neglijenţă dovedită. OST nu este responsabil pentru nici o pierdere sau pentru daune indirecte sau consecinţe ale prezentului Contract, care poate apărea ca urmare a unei acțiuni sau omisiuni prevăzută de RPEE și legile aplicabile, cu excepția cazului în care a acționat cu neglijență gravă sau cu intenție.
		2. Pentru neexecutarea, în totalitate sau în parte, a obligaţiilor prevăzute în prezentul Contract, părţile răspund conform prevederilor legale în vigoare.
	2. Nulitatea unei clauze
		1. Nulitatea sau invaliditatea uneia sau mai multor prevederi ale prezentului Contract nu vor afecta validitatea celorlalte prevederi rămase.
	3. Licenţe şi contracte
		1. Este responsabilitatea PRE să deţină cunoştinţele şi mijloacele tehnice, administrative şi organizatorice necesare pentru a-şi exercita drepturile şi a se achita de obligaţiile financiare, tehnice și logistice pe toată perioada de derulare a prezentului Contract.
		2. Este obligaţia PRE să se asigure că toţi participanții la piața angro de energie electrică, pentru care îşi asumă responsabilitatea echilibrării sunt înregistrați ca PRE.
		3. Odată cu transferul integral al responsabilității echilibrării a PRE către o altă PRE înregistrată, se suspendă prezentul Contract de PRE începând cu data transferului efectiv conform *Cerințelor PRE* până la data la care OST aprobă reluarea asumării responsabilității în nume propriu în conformitate cu RPEE.
	4. Dispoziții tranzitorii
		1. Până la intrarea în vigoare a *RPEE* determinarea și decontarea dezechilibrelor se realizează conform Anexei nr. 1 la prezentul contract, luînd în considerare prevederile Hotărârii ANRE nr. 256 din 21 iunie 2021.
		2. Până la intrarea în vigoare a *RPEE GF* se depun în cuantumul stabilit conform Hotărârii ANRE nr. 256 din 21 iunie 2021.
		3. Până la intrarea în vigoare a *RPEE, Cerințele privind înregistrarea în calitate de PRE* se stabilesc în conformitate cu Hotărâre ANRE nr. 256 din 21 iunie 2021.
	5. Adresele juridice şi date bancare ale Părţilor:

|  |  |
| --- | --- |
| **OST:** | PRE: |
| **Întreprinderea de Stat “Moldelectrica”** | **“\_\_\_\_\_\_\_\_\_\_\_\_\_\_\_\_\_\_\_\_\_”**  |
| Adresele juridice: |
| MD-2012, mun. Chişinău, str. V.Alecsandri, 78Fax: 0 22 253-142E-mail: cancelar@moldelectrica.md  | MD-\_\_\_\_\_, mun. \_\_\_\_\_\_\_\_\_, \_\_\_\_\_\_\_\_\_Fax:E-mail:\_\_\_\_\_\_\_\_\_\_\_\_\_\_\_\_\_\_\_ |
| Rechizitele bancare: |
| IDNO: 1002600004580Cod TVA: 0203943BC “Energbank” SA, suc. Centru, ChișinăuIBAN: MD67EN000000222434279895Cod/bancii ENEGMD22895 | IDNO: \_\_\_\_\_\_\_\_\_\_\_\_\_\_\_\_\_\_\_\_\_Cod TVA: \_\_\_\_\_\_\_\_\_\_\_\_BC “\_\_\_\_\_\_\_\_\_\_\_\_\_\_\_\_\_” SA, fil.\_\_\_\_\_\_\_\_IBAN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

\* \* \*

Întru confirmarea celor expuse mai sus, OST şi PRE au semnat prezentul Contract în două exemplare prin reprezentanţii săi legali, împuterniciţi în mod corespunzător şi care sunt indicaţi mai jos.

|  |
| --- |
| **Semnăturile Părţilor** |
| **OST:** | **PRE:** |
| **Î.S. “Moldelectrica”**Director General\_\_\_\_\_\_\_\_\_\_\_ Ghennadi Dimov | **“\_\_\_\_\_\_\_\_\_\_\_\_\_\_\_\_\_\_\_\_\_”** \_\_\_\_\_\_\_\_\_\_\_\_\_\_\_\_\_  |

Anexa nr. 1

**Modul de determinare și decontare a dezechilibrelor PRE până la intrarea în vigoare a Regulilor pieței energiei electrice, aprobate prin Hotărârea ANRE nr. 283/2020 din 07.08.2020**

1. Dezechilibrele se calculează la nivel agregat pentru producția, consumul și schimburile fizice ale fiecărei PRE.
2. Pentru calculul dezechilibrelor se stabilesc cerințele și condițiile pentru determinarea:
	1. poziției nete contractuale a fiecărei PRE, conform tuturor livrărilor contractuale de energie electrică stabilite cu alte PRE/grupuri de echilibrare în baza graficelor coordonate transmise către OST;
	2. poziției nete măsurate a fiecărei PRE, conform tuturor livrărilor măsurate sau estimate de energie electrică, din sau către sistemul electroenergetic sau între diferite părți ale sistemului electroenergetic, în conformitate cu valorile măsurate validate în punctele de racordare corespunzătoare;
	3. fluxurilor tehnologice de energie electrică.
3. Livrările contractuale și livrările măsurate aferente fiecărei ore sunt exprimate în MWh, cu detaliere de trei zecimale după virgulă.
4. Poziția netă contractuală a PRE este determinată după cum urmează:

unde:

- respectiv semnifică schimburile de energie electrică pe care PRE are obligația de a le livra către o altă PRE/grup de echilibrare, respectiv de primire de la o altă PRE/grup de echilibrare;

- *IM* și *EX* - reprezintă importurile, respectiv exporturile declarate, ce urmează a fi realizate de PRE;

- - suma cantităților de energie electrică de echilibrare ce urmează a fi livrate de către PRE conform contractului de participare la piața energiei electrice de echilibrare și comenzilor de dispecer primite de la OST.

1. Pentru calculul poziției nete contractuale, energia electrică totală de livrat sau de primit pe parcursul unui interval de dispecerizare este considerată ca fiind livrată/primită constant de-a lungul fiecărui interval de dispecerizare.
2. Poziția netă măsurată a PRE este determinată ca diferență între:
	1. producția netă agregată a centralelor electrice pentru care respectiva PRE/grup de echilibrare și-a asumat responsabilitatea echilibrării,
	2. consumul net agregat al consumatorilor de energie electrică pentru care respectiva PRE/grup de echilibrare și-a asumat responsabilitatea echilibrării.
3. Poziția netă măsurată se determină pentru fiecare interval de dispecerizare pe baza valorilor măsurate validate de operatorii de sistem.
4. Pentru calculul pozițiilor nete măsurate, energia totală livrată sau primită pe parcursul unui interval de dispecerizare este considerată ca fiind livrată constant pe parcursul respectivului interval de dispecerizare.
5. Dezechilibrul PRE se calculează pentru fiecare interval de dispecerizare și reprerezintă dezechilibrele agregate ale tuturor unităților de producție și locurilor de consum pentru care PRE și-a asumat responsabilitatea echilibrării.
6. Dezechilibrul PRE se determină ca diferența între poziția netă măsurată a PRE, determinată de OST în baza valorilor măsurate proprii și a valorilor măsurate și validate transmise de către OSD, și poziția netă contractuală a PRE conform prevederilor pct. 4.
7. OST determină pentru fiecare interval de dispecerizare al lunii de livrare veniturile sau costurile pentru echilibrarea sistemului.
8. OST calculează venitul pentru echilibrarea sistemului la reducere de putere pe fiecare interval de dispecerizare al lunii de livrare (*RR(i)*) astfel:

unde:

- toate tranzacțiile pentru livrarea energiei electrice de echilibrare corespunzătoare procesului de reducere de putere în intervalul de dispecerizare *i* al lunii de livrare;

- prețul, respectiv cantitatea de energie electrică de echilibrare livrată, corespunzătoare tranzacției *t* în intervalul de dispecerizare *i* al zilei de livrare *d*.

 *–*obligațiile de plată către OST pentru intervalul de dispecerizare *i* ce reies din necesitatea compensării fluxurilor tehnologice de energie electrică cu OST din țările vecine, sau din obligațiile financiare ce reies din acordurile semnate cu OST din țările vecine, ce țin de compensarea fluxurilor tehnologice. Acestea se consideră pozitive când reprezintă un venit și negative în cazul unei cheltuieli.

1. OST calculează costul pentru echilibrarea sistemului la creștere de putere pe fiecare interval de dispecerizare al lunii de livrare (*RC(i)*) astfel:

unde:

 reprezintă toate tranzacțiile pentru livrarea energiei electrice de echilibrare corespunzătoare procesului de creștere de putere în intervalul de dispecerizare *i* al lunii de livrare;

- prețul, respectiv energia electrică de echilibrare livrată, corespunzătoare tranzacției *t* în intervalul de dispecerizare *i* al zilei de livrare *d*.

– obligațiile de plată ale OST pentru intervalul de dispecerizare *i* ce reies din necesitatea compensării fluxurilor tehnologice de energie electrică cu OST din țările vecine, sau din obligațiile financiare ce reies din acordurile semnate cu OST din țările vecine, ce țin de compensarea fluxurilor tehnologice, acestea se consideră pozitive când reprezintă un venit și negative în cazul unei cheltuieli.

1. OST emite către PRE, pentru fiecare lună de livrare, o notă de decontare care va cuprinde, pentru fiecare interval de dispecerizare *i* al lunii de livrare, datele corespunzătoare decontării dezechilibrelor PRE. Nota de decontare lunară va fi emisă de către OST în termenul stabilit în contractul de echilibrare.
2. OST determină, pentru fiecare interval de dispecerizare al lunii de livrare următoarele prețuri pentru decontarea dezechilibrelor PRE:
	1. prețul pentru deficit de energie electrică, care reprezintă prețul unitar pe care o PRE/grup de echilibrare trebuie să îl plătească OST pentru dezechilibrele negative ale respectivei PRE/grup de echilibrare;
	2. prețul pentru excedent de energie electrică, care reprezintă prețul unitar pe care o PRE/grup de echilibrare îl primește de la OST pentru dezechilibrele pozitive ale respectivei PRE/grup de echilibrare.
3. În cazul în care pentru intervalul de dispecerizare *i*, a fost dispusă și total sau parțial efectiv livrată energia de echilibrare, la creștere de putere (*RC(i) ≠ 0*), atribuite echilibrării sistemului prețul pentru deficit de energie electrică pentru fiecare interval de dispecerizare *i* se calculează după cum urmează:

*;};*

unde:

- prețul de referință aplicabil intervalului de dispecerizare respectiv determinat ca prețul de închidere a pieței zilei următoare din Ucraina, exprimat în monedă națională utilizând cursul de schimb aprobat de Banca Națională pentru ziua respectivă;

- costul pentru echilibrarea sistemului la creștere de putere în intervalul de dispecerizare *i*;

- cantitatea de energie electrică de echilibrare livrată ca urmare a tranzacției *t*, în intervalul de dispecerizare *i*;

- toate tranzacțiile pentru livrarea energiei electrice de echilibrare corespunzătoare procesului de creștere de putere care au fost utilizate pentru echilibrarea sistemului în intervalul de dispecerizare *i*;

1. În cazul în care pentru intervalul de dispecerizare *i*, a fost dispusă și total sau parțial efectiv livrată energia de echilibrare, la reducere de putere (*RR(i) ≠ 0*), atribuite echilibrării sistemului, rețul pentru excedent de energie electricăpentru fiecare interval de dispecerizare *i* se calculează după cum urmează:

}

unde:

- prețul de referință aplicabil intervalului de dispecerizare respectiv determinat ca prețul de închidere a pieței zilei următoare din Ucraina, exprimat în monedă națională utilizând cursul de schimb aprobat de Banca Națională pentru ziua respectivă;

- venitul pentru echilibrarea sistemului la reducere de putere în intervalul de dispecerizare *i*;

 - cantitatea de energie de echilibrare livrată ca urmare a tranzacției t, în intervalul de dispecerizare *i*;

- toate tranzacțiile pentru livrarea energiei electrice de echilibrare corespunzătoare procesului de restabilire manuală a frecvenței de reducere de putere care au fost utilizate pentru echilibrarea sistemului în intervalul de dispecerizare *i*;

 - toate tranzacțiile pentru livrarea energiei electrice de echilibrare corespunzătoare procesului de reducere de putere care au fost utilizate pentru echilibrarea sistemului în intervalul de dispecerizare *i*.

1. În cazul în care pentru intervalul de dispecerizare *i*, nu a fost dispusă livrarea energiei de echilibrare la creștere de putere (*RC(i) = 0*) prețul pentru deficit de energie electrică se determină după cum urmează:

*PDEF = 1,2 Pref(i)*

În cazul în care pentru intervalul de dispecerizare *i*, nu a fost dispusă livrarea energiei de echilibrare la reducere de putere (*RR(i) = 0*), pentru excedent de energie electrică se determină după cum urmează după cum urmează:

*PEX = 0,6 Pref(i)*

1. OST calculează pentru PRE următoarele valori care, în cazul în care sunt dezechilibrele sunt negative, semnifică obligațiile de plată ale acesteia către OST, iar în cazul în care sunt pozitive semnifică drepturile de încasare ale acesteia de la OST, pentru fiecare interval de dispecerizare *i* al lunii de livrare, după cum urmează:

, dacă *DEZ(i)*< 0,

, dacă *DEZ(i)*> 0,

unde:

*DEZ(i)-* reprezintă dezechilibrul PRE în intervalul de dispecerizare *i*;

- prețul pentru deficit de energie electrică pentru intervalul de dispecerizare *i*;

- prețul pentru excedent de energie electrică pentru intervalul de dispecerizare *i*.

1. Nota de decontare lunară emisă și transmisă PRE de către OST va cuprinde cel puțin următoarele:
	1. valorile de la pct. 0, cu precizarea dezechilibrului PRE/, prețului pentru deficit de energie, respectiv prețului pentru excedent de energie electrică, după caz, pentru fiecare interval de dispecerizare *i* din luna de livrare;
	2. obligațiile de plată lunară ale PRE/grup de echilibrare către OST, după caz, determinate prin însumarea valorilor negative de la pct. 0;
	3. drepturile lunare de încasare ale PRE de la OST, după caz, determinate prin însumarea valorilor pozitive de la pct. 0;
	4. obligațiile finale de plată ale PRE/ către OST, respectiv drepturile finale de încasare ale PRE de la OST în luna de livrare, care se calculează adăugând, după caz, la obligațiile lunare prevăzute la sbp. 2) și 4) sau la drepturile lunare de încasare prevăzute la sbp. 3) și 5), orice taxă aplicabilă; tipul și valoarea taxei se vor preciza distinct.
2. OST emite o factură către PRE pentru obligațiile finale de plată ale acesteia către OST, precizate în nota de decontare lunară, conform termenului stabilit în contractul de echilibrare.
3. PRE emite o factură către OST pentru drepturile sale de încasare de la OST, precizate în nota de decontare lunară, conform termenului stabilit în contractul de echilibrare.

Anexa nr. 2

**Date de identificare și Persoane de contact**

* 1. **Date de identificare și de contact ale PRE**

|  |  |
| --- | --- |
| Numele Companiei |  |
| Licența nr. |  |
| Codul EIC |  |
| Adresa juridică |  |
| telefon, fax |  |
| e-mail |  |

* 1. **Responsabil Notificări**

Datele de contact ale persoanelor care sunt responsabile cu notificările împuternicite să acționeze în numele solicitantului:

|  |  |
| --- | --- |
| Nume, Prenume |  |
| e-mail |  |
| telefon |  |
| fax |  |
| mobil |  |

* 1. **Contact facturare**

Datele de contact ale persoanelor care sunt responsabile cu derularea comercială a PRE:

|  |  |
| --- | --- |
| Nume, Prenume |  |
| e-mail |  |
| telefon |  |
| fax |  |
| mobil |  |

**Contacte I.S. Moldelectrica**

1. Responsabil platforma informatică

Șef sector CD Cudreașova Olga Nicolai, tel. 022-253-324/ e-mail kuleva@moldelectrica.md

2. Responsabil aspecte financiare

Contabil-șef Șpac Galina Vladimir, tel. 022-253-358, e-mail spac@moldelectrica.md

3. Responsabil decontare

Șef adjunct al CD Drevali Elena Nicolai, tel.022-253-314, e-mail drevali@moldelectrica.md

|  |
| --- |
| **Semnăturile Părţilor** |
| **OST:** | **PRE:** |
| **Î.S. “Moldelectrica”**Director General\_\_\_\_\_\_\_\_\_\_\_ Ghennadi Dimov | **“\_\_\_\_\_\_\_\_\_\_\_\_\_\_\_\_\_\_\_\_\_”** \_\_\_\_\_\_\_\_\_\_\_\_\_\_\_\_\_  |